b'\n_START_ARTICLE_\nSecil Cantaragiu\n_START_SECTION_\nPrimii ani\n_START_PARAGRAPH_\nSecil Givan Cantaragiu s-a n\xc4\x83scut \xc3\xaen Constan\xc8\x9ba, pe data de 23 aprilie 1981. Bunicul s\xc4\x83u colonel al Armatei Rom\xc3\xa2ne etnic turc, col. Cantaragiu Zehtin, un om excep\xc8\x9bional, un vizionar, un promotor al moderniz\xc4\x83rii structurale \xc8\x99i tehnice a structurilor militare dar \xc8\x99i al vie\xc8\x9bii civile.\n_START_SECTION_\nStudii\n_START_PARAGRAPH_\n\xc3\x8en 2004 a absolvit Facultatea de Stiinte Economice din cadrul  Universitatii Ovidius Constanta \xe2\x80\x93 Sectia Tranzactii Internationale. \xc3\x8en perioada 2007-2008 a efectuat un master \xc3\xaen Comunicare si Relatii Publice la \xc8\x98coala Na\xc8\x9bional\xc4\x83 de Studii Politice \xc8\x99i Administrative.\n_START_SECTION_\nConsilier local Mun. Constan\xc8\x9ba\n_START_PARAGRAPH_\n\xc3\x8en data de 15 decembrie 2018 la ini\xc8\x9biativa consilierilor locali Secil Cantaragiu \xc8\x99i Teodor Patrichi, s-a organizat un eveniment sportiv cu scop caritabil, \xe2\x80\x9eCharity Basketball Game\xe2\x80\x9d edi\xc8\x9bia \xc3\xaent\xc3\xa2i, o confruntare \xc3\xaentre juc\xc4\x83toarele de Lig\xc4\x83 Na\xc8\x9bional\xc4\x83 de la CS Phoenix-\xc8\x98tiin\xc8\x9ba \xc8\x99i MK All Stars, format\xc4\x83 din militarii americani de la Mihail Kog\xc4\x83lniceanu. Articolele str\xc3\xa2nse \xc3\xaen urma evenimentului au fost distribuite ulterior c\xc4\x83tre 207 familii, cu 605 copii, din 15 sate aflate \xc3\xaen jude\xc8\x9b, cu sprijinul preotului paroh al Bisericii \xe2\x80\x9eSf\xc3\xa2ntul Mina\xe2\x80\x9d, Claudiu Banu. Proiect ce a continuat \xc8\x99i \xc3\xaen edi\xc8\x9bia a doua la data de 13 august 2019._NEWLINE_S-a implicat \xc3\xaen "rena\xc8\x99terea" unei echipe de basket feminin \xc8\x99i a \xc3\xaencurajat sportul feminin pe plan local. \xc3\x8en data de 1 septembrie 2017 echipa de basket feminin Phoenix Stiinta Constanta s-a reformat dup\xc4\x83 23 de ani de inactivitate._NEWLINE_Pompierul Marius Daniel Fripis a fost f\xc4\x83cut Cet\xc4\x83\xc8\x9bean de onoare al Constan\xc8\x9bei printr-un proiect de hot\xc4\x83r\xc3\xa2re ini\xc8\x9biat de consilierul PMP Secil-Givan Cantaragiu._NEWLINE_Trei ale\xc8\x99i ai PMP din cadrul Consiliului Local Municipal Constan\xc8\x9ba, respectiv Alexandru Zabara, Secil Cantaragiu \xc8\x99i C\xc4\x83t\xc4\x83lin Papuc, au depus un proiect de hot\xc4\x83r\xc3\xa2re privind aprobarea demar\xc4\x83rii procedurilor legale de reglementare a situa\xc8\x9biei juridice pentru cripta paleo-cre\xc8\x99tin\xc4\x83, parte din necropola ora\xc8\x99ului antic Tomis \xc8\x99i identificarea oportunit\xc4\x83\xc8\x9bilor de finan\xc8\x9bare \xc3\xaen vederea protej\xc4\x83rii, conserv\xc4\x83rii, restaur\xc4\x83rii \xc8\x99i punerii \xc3\xaen valoare a acesteia._NEWLINE_S-a implicat activ \xc3\xaen numirea a 4 mari nume pentru titlul de cet\xc4\x83\xc8\x9bean de onoare a mun. Constan\xc8\x9ba: Ioan Iulian C\xc4\x83p\xc4\x83\xc8\x9b\xc3\xa2n\xc4\x83 (plutonier adjudant), Gheorghe Stanciu (maestru dirijor), Daniela Sofronie (gimnast), Elenei Buhaiev( scrimer). _NEWLINE_Secil Cantaragiu al\xc4\x83turi de C\xc4\x83t\xc4\x83lin Papuc \xc8\x99i Alexandru Zabara au depus un proiect de hot\xc4\x83r\xc3\xa2re de Consiliu Local Municipal privind cre\xc8\x99terea nivelului iluminatului public din preajma trecerilor de pietoni pentru cre\xc8\x99terea siguran\xc8\x9bei cet\xc4\x83\xc8\x9benilor angaja\xc8\x9bi \xc3\xaen traversarea str\xc4\x83zii, cre\xc8\x99terea nivelului de siguran\xc8\x9b\xc4\x83 a circula\xc8\x9biei rutiere \xc8\x99i cre\xc8\x99terea eficien\xc8\x9bei energetice prin utilizarea de senzori \xc8\x99i panouri fotovoltaice pentru cel pu\xc8\x9bin 10% dintre trecerile de pietoni propuse.\n_START_SECTION_\nComunitatea Musulman\xc4\x83\n_START_PARAGRAPH_\n\xc3\x8en august 2019 a sus\xc8\x9binut Festivalul TurkArt, un festival de cultur\xc4\x83 \xc8\x99i gastronomie turceasc\xc4\x83, organizat\xc4\x83 de Asocia\xc8\x9bia Oamenilor de afaceri Turci \xe2\x80\x93 Dobrogea (DTIAD) \xc8\x99i Uniunea Democrat\xc4\x83 Turc\xc4\x83 din Rom\xc3\xa2nia (UDTR) _NEWLINE_\xc3\x8en data de 25 septembrie 2019, a ini\xc8\x9biat un proiect de hot\xc4\x83r\xc3\xa2re privind amplasarea unui monument comemorativ dedicat lui Mustafa Kemal Atat\xc3\xbcrk, Potrivit consilierului Cantaragiu, obiectivele urm\xc4\x83rite sunt "\xc3\xaent\xc4\x83rirea rela\xc8\x9biilor Rom\xc3\xa2no-Turce \xc8\x99i promovarea celui mai emblematic om din istoria Turciei, ce a dus la schimb\xc4\x83ri majore \xc3\xaen ceea ce prive\xc8\x99te cultura \xc8\x99i educa\xc8\x9bia, iar prin modernizarea tuturor ramurilor economice \xc8\x99i sociale a dus la deschiderea rela\xc8\x9biilor turce\xc8\x99ti c\xc4\x83tre vest." Proiectul a fost realizat \xc3\xaempreun\xc4\x83 cu Harun Osman, pre\xc8\x99edintele comisiei de tineret a Uniunii Democrate Turce din Rom\xc3\xa2nia.\n_START_SECTION_\nVia\xc8\x9ba personal\xc4\x83\n_START_PARAGRAPH_\n\xc3\x8en data de 26 septembrie 2010 s-a c\xc4\x83s\xc4\x83torit, \xc3\xaen sta\xc8\x9biunea Mamaia, cu Ioana Munteanu, iar \xc3\xaen anul 2017 cuplul a divor\xc8\x9bat.'